section_heading: Opis
paragraph_text: Porodica Pitheciidae su mali do srednje veliki majmuni, no zbog svog gustog i ponekad čupavog krzna ostavljaju dojam krupnih životinja. Boja krzna se kreće ovisno o vrsti od crne preko sive i smeđe pa do bijele. Dijelovi lica im mogu biti bez dlaka. Rep, kojim se ne služe za hvatanje, služi samo za održavanje ravnoteže i čirav je obrastao krznom, a samo kod uakarija je zakržljao do malog batrljka.